I nderuar Z. \*\*\*\*\*\*,

Fillimisht doja t’u falënderoja për interesimin Tuaj lidhur me çfarë ndodh në Shkollën e Magjistraturës dhe t’u shprehja sigurinë tonë se trasparenca në veprimtarinë e përditshme është një prej parimeve themelore të Institucionit.

Për sa jeni të interesuar në kërkesën për informim, dërguar në adresën elektronike erik.veizi@magjistratura.edu.al, lidhur me pastërtinë e figurës të z. \*.\*, kandidat për magjistrat, profili gjyqtar, duke e vlerësuar këtë çështje si të rëndësishme për hetimin tuaj gazetaresk, ju bëjmë me dije se:

Shkolla e Magjistraturës nuk e disponon informacion e kërkuar nga ana e Juaj, pasi në parashikimin e nenit 28, me titull *“Kriteret e pranimit në formimin fillestar”*, i ligjit Nr. 96/2016 *“Për statusin e gjyqtarëve dhe prokurorëve në Republikën e Shqipërisë”*, si dhe në nenin 10, pika 4, me titull *“Rregjistrimi i kandidatëve për magjistratë dhe kriteret e pranimit”* i Rregullores së Brendshme të Shkollës së Magjistraturës, nuk rezulton si dokumentacion i kërkuar nga ana e Shkollës së Magjistraturës deklarata e pastërtisë së figurës së kandidatit për magjistrat.

Ndodhur në këto kushte, bazuar në nenin 12, pika 2, me titull *“Saktësimi dhe trajtimi i kërkesës për informim”*, i ligjit Nr. 119/2014 *“Për të drejtën e informimit”*, ju vendosim në dijeni se kërkesa e Juaj do të përcillet pranë organit kompetent, i cili në rastin konkret është Këshilli i Lartë Gjyqësor, pasi bazuar në nenin 32, me titull *“Verifikimi i pasurisë dhe figurës”* të ligjit Nr. 96/2016 *“Për statusin e gjyqtarëve dhe prokurorëve në Republikën e Shqipërisë”*, rezulton se janë Këshillat organet përgjegjëse të cilat kryejnë procedurën hetimore lidhur me pasurinë dhe pastërtinë e figurës së kandidatit për magjistrat.

Të dhënat e kontaktit për Këshillin e Lartë Gjyqësor janë si më poshtë vijon:

Elis.kuci@klgj.al

Godina “Poli i Drejtësisë”, Rruga “Ana Komnema”, Tiranë.

Duke Ju falënderuar për mirëkuptimin,

Erik VEIZI

Koordinator për të Drejtën e Informimit, Shkolla e Magjistraturës